Preferente Galicia

A **Preferente Galicia** é a sexta categoría de fútbol de Galicia. É a división inmediatamente inferior á Terceira División e por encima da Primeira Galicia. É unha categoría non profesional e a súa organización corre a cargo da Federación Galega de Fútbol.
## Denominacións 
Ata a tempada 1980/81: Serie A Rexional.

Desde a tempada 1981/82 ata a 2004/05: Rexional Preferente.

Desde a tempada 2006/07 ata a 2015/16: Preferente Autonómica.

Desde a tempada 2016/17 ata a 2023/2024: Preferente Galicia.

Desde a tempada 2024/2025: Preferente Futgal.
## Historia
Inicialmente, a Serie A era a máxima categoría do Campionato de Galicia de fútbol organizado pola Federación Galega de Fútbol, ata que, en 1940, a Real Federación Española de Fútbol ordenou cun decreto a supresión de facto de tódolos campionatos rexionais, incluído o Campionato de Galicia, excluíndo da participación nos mesmos aos clubs que xa militasen simultaneamente en categorías estatais e modificando o sistema de clasificación para a Copa de España, que a partir de entón sería outorgada segundo a posición final acadada nas ligas estatais e non mediante os campionatos rexionais. A decisión da RFEF transformou a Serie A na primeira categoría territorial de Galicia dentro do sistema de divisións estatal, facendo que os equipos galegos que militaban en divisións estatais xa non tomasen parte da Serie A. Denantes de 1940, os clubs galegos que xogaban en categorías estatais tamén participaban na Serie A do Campionato de Galicia ao mesmo tempo.

A pesar dos cambios, mantívose a denominación **Serie A** durante varias décadas ata que a competición trocou o seu nome polo de **Preferente**.

## Sistema de competición
miniatura|dereita|Distribución xeográfica dos equipos da Preferente Galega tempada 2010-11.
A categoría está formada por 50 equipos repartidos en dous grupos: 
***Preferente Norte**, formada por equipos das provincias de Lugo e A Coruña, e subdividido á súa vez en dous subgrupos (A e B).
***Preferente Sur**, formada por equipos das provincias de Ourense e Pontevedra, e subdividido á súa vez en dous subgrupos (A e B).
Anteriormente a competición estaba formada por 40 equipos, divididos en dous grupos (Norte e Sur). Aínda que esta era a norma xeral, na tempada 2010–11 a Preferente Norte contou con 21 equipos logo do descenso administrativo da SD Compostela e dado que os equipos con opcións de ascender no seu sitio, o CD Dorneda e o CD Choco, non puideron aboar a cantidade que lles esixía a Federación Galega de Fútbol para a compra da praza.

Ao finalizar a tempada, os primeiros e os segundos de cada grupo ascendían directamente ao grupo 1 da Terceira División. Os terceiros de cada grupo xogaban unha promoción de ascenso entre si, pero o cambio de categoría dependían do que sucedía cos ascensos e descensos entre a Segunda B e a Terceira. Os tres últimos equipos descendían á Primeira Autonómica de Galicia.

Debido á situación sanitaria provocada pola pandemia de COVID-19, o sistema de competición cambiou a partir da tempada 2020/21. Os cinco primeiros de cada subgrupo acceden á fase de ascenso a Terceira, mentres que os clasificados do 6º ao 12º ou 13º posto pasan á fase de permanencia para evitar o descenso á Primeira Galicia.

## Participantes
[dereita|miniatura|Árbitro, asistentes e capitáns do [CD Boiro e CD Lalín na Preferente Galicia 2023-24.]]
dereita|miniatura|Copa Rexional Preferente Galicia 2024-25.

### Preferente Norte
### Preferente Sur
miniatura|Centro Deportivo Municipal de Pardellas.

## Historial 
## Notas
## Véxase tamén
### Outros artigos
*Terceira División española
*Primeira Autonómica de Galicia
*Divisións rexionais de fútbol en España

### Ligazóns externas
*Federación Galega de Fútbol
*Resultados históricos das categorías territoriais galegas